CELEX: 62013CA0382
Language: sl
Date: 2015-04-23 00:00:00
Title: Zadeva C-382/13: Sodba Sodišča (četrti senat) z dne 23. aprila 2015 (predlog za sprejetje predhodne odločbe Centrale Raad van Beroep – Nizozemska) – C.E. Franzen, H.D. Giesen, F. van den Berg/Raad van bestuur van de Sociale verzekeringsbank (Predhodno odločanje — Socialna varnost delavcev migrantov — Uredba (EGS) št. 1408/71 — Člena 13(2) in 17 — Priložnostna zaposlitev v državi članici, ki ni država stalnega prebivališča — Zakonodaja, ki se uporablja — Zavrnitev podelitve družinskih dodatkov in znižanje starostne pokojnine s strani države stalnega prebivališča)

22.6.2015   
            
            
               SL
            
            
               Uradni list Evropske unije
            
            
               C 205/4
            
         Sodba Sodišča (četrti senat) z dne 23. aprila 2015 (predlog za sprejetje predhodne odločbe Centrale Raad van Beroep – Nizozemska) – C.E. Franzen, H.D. Giesen, F. van den Berg/Raad van bestuur van de Sociale verzekeringsbank
   (Zadeva C-382/13) (1)
   
   ((Predhodno odločanje - Socialna varnost delavcev migrantov - Uredba (EGS) št. 1408/71 - Člena 13(2) in 17 - Priložnostna zaposlitev v državi članici, ki ni država stalnega prebivališča - Zakonodaja, ki se uporablja - Zavrnitev podelitve družinskih dodatkov in znižanje starostne pokojnine s strani države stalnega prebivališča))
   (2015/C 205/05)
   Jezik postopka: nizozemščina
   
      Predložitveno sodišče
   
   Centrale Raad van Beroep
   
      Stranke v postopku v glavni stvari
   
   
      Tožeče stranke: C.E. Franzen, H.D. Giesen, F. van den Berg
   
      Tožena stranka: Raad van bestuur van de Sociale verzekeringsbank
   
      Izrek
   
   
               1.
            
            
               Člen 13(2)(a) Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, v različici, ki je bila spremenjena in posodobljena z Uredbo Sveta (ES) št. 118/97 z dne 2. decembra 1996, kakor je bila spremenjena z Uredbo (ES) št. 1992/2006 Evropskega parlamenta in Sveta z dne 18. decembra 2006, je treba razlagati tako, da za rezidenta države članice, ki spada na področje uporabe te uredbe, kakor je bila spremenjena, in ki na podlagi pogodbe o priložnostni zaposlitvi dela nekaj dni na mesec na ozemlju druge države članice, velja zakonodaja države zaposlitve tako za dneve, ko opravlja delo, kot tudi za dneve, ko dela ne opravlja.
            
         
               2.
            
            
               Člen 13(2)(a) Uredbe št. 1408/71 z dne 14. junija 1971, v različici, ki je bila spremenjena in posodobljena z Uredbo št. 118/97, kakor je bila spremenjena z Uredbo (ES) št. 1992/2006, je treba razlagati tako, da v okoliščinah, kot so te iz postopka v glavni stvari, ne nasprotuje temu, da delavec migrant, za katerega se uporablja zakonodaja države članice zaposlitve, prejema na podlagi zakonodaje države članice stalnega prebivališča dajatve iz pokojninskega zavarovanja in družinske dodatke te zadnjenavedene države.
            
         
      (1)  UL C 274, 21.9.2013.